**VPISI**

Glasbena šola Slovenske Konjice

1. Evidenčno zbiranje prijav:

Od 5. do 25. aprila 2016 so starši dolžni podpisati vpisne liste za vpis svojih otrok v naslednji letnik. Učitelji prijave zberejo in oddajo v tajništvu najkasneje do 25. aprila 2016, do 18:00.

1. Razpis vpisa:

Vpisovanje za naslednje šolsko leto se opravi na podlagi Razpisa za vpis, ki bo objavljen na spletni strani Glasbene šole Slovenske Konjice in v publikacijah razdeljenih po šolah in vrtcih.  
V razpisu glasbena šola navede izobraževalne programe, ki jih bo izvajala, pouk, število prostih vpisnih mest in druge pogoje za vpis. Število vpisnih mest uskladi šola s kadrovskimi in prostorskimi zmogljivostmi, pri čemer daje prednost vpisu bolj nadarjenih učencev ter učenju orkestrskih instrumentov. Kadrovski načrt in sistematizacija je pogojena z usmeritvami finančnega načrta, ki ga predhodno odobri MIZŠ. Za širitev dejavnosti si mora šola pridobiti soglasje ministra.

Za tiste učence, ki se prvič vpisujejo v našo šolo, je na naši spletni strani na voljo obrazec, ki ga izpolnite kar na spletu. Obrazec se avtomatsko generira v naši spletni aplikaciji eGlasbena šola, tako da dobimo vse informacije, ki jih potrebujemo za prvi vpis vašega otroka.

Zaradi omejenih prostih mest in pravilnega usmerjanja vašega otroka je potrebno opraviti še preizkus glasbenih sposobnosti, od katerega je odvisen dokončni vpis, ki se opravi na začetku meseca junija.

O rezultatih opravljenega preizkusa in o vpisu boste obveščeni po pošti najkasneje do konca meseca junija.

1. **Sprejemni preizkusi glasbenih sposobnosti za novince bodo:**

*1.  Predšolska glasbena vzgoja, Glasbena pripravnica in Plesna pripravnica (ples*):   
   
TOREK, 24. maj 2016 od 16:00 do 17:00 ure (do 6 let starosti) in od 17.00 do 18.00 (7 in 8 let starosti)

*2.  Instrument in Petje:*  
  
SREDA, 25. maj 2016 od 16:00 do 17:00 ure (6 in 7 let starosti) in od 17.00 do 18.00 ure (8 let in več)

1. Naknadni sprejemni preizkusi za morebitna  prosta mesta

-          torek, 25. avgusta 2015, 16.00 do 17.00

Učiteljski zbor na podlagi uspešnosti sprejemnega preizkusa in razpoložljivih mest na konferenci izbere učence – novince. Termini sprejemnih preizkusov so usklajeni s predpisanim Šolskim koledarjem za glasbene šole za šolsko leto 2015/2016.

1. Vpis novincev:

Šola izbira in vpisuje učence:

-          v 1. razred od 1. – 10. junija 2016,

-          v naknadnem roku za prosta mesta od 25. do 31. avgusta 2016